বাংলাদেশের প্রতিথযশা সাংবাদিক, ঢাকাস্থ জাতীয় প্রেসক্লাবের সাবেক সভাপতি ও ডেইলী নিউনেশন পত্রিকার সাবেক সম্পাদক ফাজলে রশীদের মৃত্যুবার্ষিকী ২৮ সেপ্টেম্বর। যুক্তরাষ্ট্র প্রবাসী ফাজলে রশীদ ২০১২ সালের ২৮ সেপ্টেম্বর মিনেসোটা অঙ্গরাজ্যের ফ্রিভিউ সাউথডেলন হাসপাতালে চিকিৎসাধীন অবস্থায় ইন্তেকাল করেন। তার মৃত্যুর পর স্থানীয় বার্নস ভিউ এলাকার বার্নস ভিউ ইসলামিক সেন্টারে জানাজা অনুষ্ঠিত হওয়ার পর বার্নস ভিউ কবরাস্থানে মরদেহ দাফন করা হয়। মৃত্যুকালে তিনি স্ত্রী ঢাকার হোম ইকোনমিক্স কলেজের সাবেক শিক্ষক অধ্যাপিকা মমতাহ বেগম, অষ্ট্রেলিয়ার প্রবাসী একমাত্র পুত্র আরিফ রশিদ ও একমাত্র কন্যা ফাবিয়া রশিদ এবং বহু আত্বীয়-স্বজন ও বন্ধু-বান্ধব রেখে যান। খবর ইউএনএ’র।